חשים בהתדרדרות בשמיעה – המדריך המלא לעזרה!
דף הבית - חשים בהתדרדרות בשמיעה – המדריך המלא לעזרה!
1 אל מי פונים במקרה של ירידה בשמיעה?
2 מה הקשר בין ירידה בשמיעה למכשירי שמיעה?
4 אולי יעניין אתכם לקרוא על?
אל מי פונים במקרה של ירידה בשמיעה?
על פי הערכה של נתונים סטטיסטיים לשנת 2017, קיימים בארץ ישראל כ-1,395,00 אנשים הלוקים בשמיעתם בגילאים שונים ובשכבות האוכלוסייה השונות. רובם, ככללותם כמעט, מסתייעים בפתרונות עבור שיפור באיכות השמיעה.
הנתונים הסטטיסטיים מצביעים כי בכל הגילאים אנשים חווים לקות שמיעה כזו או אחרת ולעיתים מסוימות, לקות השמיעה מתרחשת במהלך החיים ואינה מולדת.
אם גם אתם חשים בהתדרדרות פתאומית או הדרגתית בשמיעה, חשוב לפנות מיד לייעוץ רפואי ולא להזניח כל מצב של ירידה או פגיעה באיכות השמיעה.
מסיבות מובנות לא נוכל לנקוב בשמות אל מי לפנות בעת ירידה בשמיעה, אך נציין כי עומדות בפניכם האפשרויות לפנות לרופא אף–אוזן–גרון, למכוני השמיעה השונים ואל רופאי המשפחה.
לקויות שמיעה נפוצות לעיתים אצל אנשים המשרתים ביחידות קרביות הכוללות רעשים ופיצוצים בשגרת האימונים, אצל המשרתים ביחידות התותחנים השונות ועוד. עבור אלו, מכשיר שמיעה מייצר איכות צליל הרבה יותר ברורה. אם אתם חווים ירידה בשמיעה בעקבות הימצאות בסביבת רעשים חזקים ופיצוצים, קיים גם הסיכוי כי חוויתם פגיעה פיזית כזו או אחרת ובשל זאת, ייעוץ רפואי הוא תמיד מענה ראשוני ואין להחליפו. אין להזניח, ואין לחפש תשובות אצל "דוקטור גוגל" ולהיות הרופאים של עצמנו.
מה הקשר בין ירידה בשמיעה למכשירי שמיעה?
על פי נתונים סטטיסטיים עדכניים אחד מכל שבעה אנשים סובל בנקודה כזו או אחרת מירידה באיכות השמיעה בשלבים כאלו ואחרים במהלך החיים. איכות השמיעה עשויה להיפגע באופן חלקי, באופן מלא ואין ספק כי מדובר בלקות אשר מקשה על התנהלות שגרתית ועל פעולות יומיומיות פשוטות ורבות.
בשנים האחרונות, קיימים מגוון פתרונות עבור אנשים אשר לוקים בשמיעתם ובאפשרותם של אלו לסקור מוצרים שונים המסייעים לשיפור ועלייה באיכות השמיעה ושיפור התקשורת עם הסובבים אותם. אם בשנים עברו, מכשירי שמיעה היו מזוהים עם נראות מובחנת עד מאוד, ויש שיגידו מסורבלת, הרי שכיום ניתן למצוא מגוון פתרונות רבים בצורת מכשירי שמיעה זעירים, מכשירי שמיעה מתקדמים, דיגיטליים, אנלוגיים ואפילו מכשירי שמיעה המעוצבים כעגילים לאוזניים, המותקנים ומורכבים בקלות על מוטות המשקפיים שלכם, על קשת השיער ועוד.
למעשה, לא תמיד קיים הכרח "לסחוב" עמנו לקות שמיעה ולא אחת מכשירי שמיעה מומלצים עשויים לחולל פלאים באיכות התקשורת והשמיעה. הירידה בשמיעה לעיתים מתרחשת לעת זקנה ולעיתים במצבים אחרים כאשר אנשים נולדים עם מומים ולקויות שונות הפוגעות בשמיעתם וגורמות אף לחירשות. כאשר מדובר בילדים, הורים רבים מעדיפים לצייד את הילד במכשיר שמיעה זעירים ואסתטיים המקנים את היכולת לנהל קשר ורבלי תקין ברמות שונות מתוך הסוואה כמעט מלאה של מכשיר השמיעה.
קיימים מקרים לא מעטים שבהם אנשים בוחרים לבצע ניתוח לשם השתלת שתל שבלול, שתל הקולט אותות קול ומבצע את המרתם לאותות חשמל העוברים ונקלטים בעצב השמיעה. מדובר בהליך פולשני, על ידי ניתוח, המחדיר את שתל השבלול לאוזן הפנימית. הליך התורם רבות בשיפור איכות השמיעה.
לא כל פתרונות השמיעה השונים פועלים תמיד באופן זהה על כל האנשים. ולכן חשוב להתנסות במספר מכשירי שמיעה ופתרונות מגוונים כדי לאתר את המכשיר האידיאלי והנכון עבור הלקות הספציפית שלה אנחנו מחפשים פתרון.
במקרים מסוימים, לקות בשמיעה מתרחשת כאשר אנשים לוקים במחלות ווירוסים שונים המשפיעים על מערכות אף–אוזן–גרון בגוף האדם. דוגמה לכך, היא למשל דלקת אוזניים. כאשר אדם מזניח את הטיפול בה עשוי להיווצר מצב של ירידה בשמיעה ואף חירשות במקרים קיצוניים יותר.
בכל הקשור לאנשים מבוגרים ובני הגיל השלישי, הנתונים הסטטיסטיים מלמדים כי אחד לשלושה אנשים, בערך, סובל מירידה באיכות השמיעה ועבור אלו, קיימים מכשירי שמיעה בעלי הגברה חזקה, אביזרים שונים המותאמים לאנשים מבוגרים ועוד.
מכשירי שמיעה עבור אנשים מבוגרים, בדרך כלל יכללו הגברה מסוג חזק יותר וברוב המכשירים בימינו, ניתן אפילו לתכנן מספר "תכניות" קבועות עבור מצבים שונים. למשל, אם אנו יודעים שכל בוקר אנו מבקרים בבית קפה הומה אדם ומאוד רועש, נוכל לתכנן PRESET (תכנית קבועה), שבה יהיה מוגדר מצב זה של היום.
נוכל לקבוע כי בתוכנית הקבועה שלנו, רחשי וקולות הרקע יהיו מוחלשים, קולות הדיבור יהיו מוגברים ובאופן כללי, נוכל לקבוע גם רמות הגברה (VOLUME) שונות, קבועות ומוגדרות מראש. אם אתם יודעים, למשל, שבימי שלישי אחר הצהריים אתם נכנסים באופן קבוע לשוק עבור קנייה של מצרכים ומאוד רועש שם, הגדירו תכנית קבועה מראש, המגדירה עוצמת שמע נמוכה יותר וסננו כאוות נפשכם את אשר פחות מצריך את התמקדותכם.
אין לקבל עצה "רפואית" מאדם שאינו רופא, חשוב להיבדק באופן כללי, להקפיד על היגיינת אוזניים ולבצע טיפולים במידת הצורך.
לקויות שמיעה לעיתים גם מתפתחות כתוצאה מהזנחה, מווירוסים ודלקות שונות ועוד. אם אתם מרגישים ירידה באיכות השמיעה, אין סיבה להילחץ, יש ללכת להיבדק אצל רופא אף–אוזן–גרון שיאבחן את הבעיה. לא פעם, קורה כי אנשים פשוט מזניחים היגיינה בסיסית בעקבות השגרה היומית העמוסה וחווים ירידה בשמיעה.
במקרים מסוימים, ניקוי פשוט אצל רופא עשוי לחולל פלאים ואתם עשויים להיות מופתעים עד כמה האוזן שלנו צוברת לכלוכים ודונג.
שימו לב, לא מומלץ לנקות אוזניים באמצעות מקלות לניקוי אוזניים או בכל שיטה אחרת. פעולות אלו הוכחו כמסוכנות ועשויות לגרום נזקים לחלקים הפנימיים יותר של האוזן ובאזור עור התוף.
יש להיזהר ולהימנע מהחדרת עצמים ואובייקטים שונים לאוזניים שלנו, חדים או גם קהים.
זקוקים למכשיר שמיעה? צרו קשר עוד היום עם מכון שמיעה או עם רופא בכדי להתחיל בהליך התאמה של מכשיר שמיעה.
יש לכם ירידה באיכות השמיעה, נבדקתם ואתם תקינים מבחינה בריאותית, רבים הסיכויים שאתם יכולים להיעזר רבות במכשיר שמיעה ולהפיק ממנו תועלת. אבחון וקבלת מכשיר במכוני השמיעה זהו תהליך מהיר, במיוחד יחסית לקופות החולים שבהם עליכם לעבור מסלול ארוך ומתיש של בירוקרטיה.
אסור להזניח מצבים של ירידה בשמיעה. אם אתם חווים איבוד או ירידה בשמיעה, מומלץ לפנות מיד לרופא כדי לאבחן את הבעיה או כדי שיפנה אתכם למכון שמיעה. הזנחה לעולם אינה תורמת לכלום ואין ספק כי לעתים קרובות פנייה מהירה תמנע התדרדרות ברמת השמיעה.
אולי יעניין אתכם לקרוא על?
הבא מכשירי השמיעה – טיפים חשובים!